Contrebia Belaisca

Contrebia Belaisca Hispania Citeriorreko oppidum zeltiberiarra izan zen, gaur egungo Botorrita udalerriko (Zaragozako probintzia) Cabezo de las Minas eremuan kokaturik izan zena.

Historia 
Contebacom Bel izenaz ere agertu izan da hainbat agiritan. Indusketa arkeologikoek erakusti dute belloek eraiki zutena K.a. V mendean. Hasieran funtzio militarra izan zuen eta ondoren herria garatuz joan zen. Muinoaren gailurrean multzo arkeologiko nabarmena izan zuen, dirudienez funtzio politiko-erlijiosoa izan zuena. Harresiak eta zanga batek inguratzen zuten. Inguruko hiri administratiboa izatera iritsi zen; Senatua zeukan eta asanblada legegilea ere bai. 

Zeltiberiar Gerren barnean (K.a. I mendean) Tiberio Sempronio Graco prokonsul erromatarrak hiria setiatu, konkistatu eta biztanleak masakratu zituen eta K.a. 49. urtean Julio Zesar berak gidaturiko legioek Contrebia erabat suntsitu zuten. Harresiaren inguruan katapultek jaurtitako harrizko bola handiak aurkitu dira.

Botorritako brontzeak 
1970. hamarkadatik aurrera zeltiberierazko idatziak dituzten brontzezko lau xafla aurkitu dira, "Botorritako brontzeak" izenarekin ezagutzen direnak. Bertan agertzen da besteak beste Contrebia Belaisca izena. Francisco Villar eta Carlos Jordán ikerlaien ustetan bertako epaitegiko artxiboak izan litezke.

Iruditegia

Erreferentziak

Kanpo estekak 
  Contrebia Belaiscari buruzko informazioa Botorritako udalaren webgunean

Aragoiko aztarnategi arkeologikoak
Botorrita